Maer’r teulu’n cynnwys tad a’i fab 7-mlwydd oed, a hunanatgyfeiriodd at Teuluoedd yn Gyntaf yn ystod argyfwng. Gadawodd y tad a’r mab eu cartref, lle buon nhw’n byw gyda mam y plentyn, oherwydd ei chamddefnydd o alcohol. Mae gan y mab, a gafodd ei fabwysiadu pan yn un oed, anawsterau trawma ac ymlyniad datblygiadaol cynnar arwyddocaol. Mae ganddo ddiagonosis o ASD ac DHD ac mae ar y dos uchaf ar gyfer y ddau anhwylder. Mae’n mynychu uned adnoddau ASD arbenigol ac mae arno angen lefel uchel o oruchwyliaeth a chefnogaeth dyddiol. Gall droi’n aflonydd iawn, sy’n arwain at ddiffyg rheoli emosiynol, ac yn arddangos ymddygiadau profi mewnbynnau synhwyraidd penoodol, yn aml heb fod yn ymwybodol o’i ofod personol, gan beri risg iddo fe’i hun yng nghwmni dieithriaid.

Fe geisiodd y tad ail-greu ymdeimlad o normalrwydd i’w fab trwy sicrhau ei fod yn parhau i fynychu ysgol a chynnig cyswllt dan oruchwyliaeth gyda’i fam. Fodd bynnag, doedd ganddo ddim dewis ond i ddatgan ei hun yn ddigartref ac aros gydag aelodau’r teulu nes sicrhau eiddo. Aeth y tad hefyd ar absenoldeb salwch er mwyn dod yn brif gofalwr dros ei fab oherwydd rhwydweithiau cefnogaeth cyfyngedig.

Roedd angen amrywiol gefnogaeth ar y teulu i gyflawni eu deilliannau personol, gan gynnwys cynllun diogelu cyswllt, cymorth tai, gweithiwr cymorth ar gyfer iechyd meddwl y tad, cymorth ariannol, a chymorth anabledd i’r plentyn. Tra’n sicrhau eiddo, fe ddaeth hi’n amlwg nad oedd y trefniant i aros gydag aelod o’r teulu yn addas oherwydd risgiau niferus o fewn i’r eiddo. Bu’r tad a’r mab yn byw yno am naw mis cyn llwyddo i sicrhau cartref newydd.

Bellach wedi ymgartrefu yn eu cartref newydd, mae’r tad a’r mab yn hapus. Mae iechyd meddwl y tad wedi gwella, ac mae’n obeithiol y bydd yn dychwelyd i’r gwaith cyn bo hir. Mae ganddyn nhw gartref sefydlog o’r diwedd lle gallen nhw deimlo’n saff ac yn ddiogel, ac yn hapus, yn rhydd i allu ymwneud â’u diddordebau. Mae gan y plentyn gyswllt rheolaidd gyda’i fam, sydd wedi cadw’n sobr yn ystod y cyfnod cefnogi. Mae’r tad yn monitro’r cyswllt hwn yn agos, yn gwrndo ar lais ei fab, ac yn dilyn y trefniant diogelu i sicrhau fod ei fab yn saff ac yn hapus.